HRW ຮຽກຮ້ອງ ໃຫ້ມຽນມາ ຍົກເລິກ ການກ່າວຫາ ພວກປະທ້ວງ
ກຸ່ມປົກປ້ອງສິດທິມະນຸດ HRW ​ຮຽກຮ້ອງໃຫ້ມຽນມາ ຍົກເລີກ ການກ່າວຫາ ຕໍ່ພວກປະທ້ວງ ທີ່ໂຮມຊຸມນຸມກັນແບບສັນຕິ.
ກຸ່ມປົກປ້ອງສິດທິມະນຸດ Human Rights Watch ກໍາລັງຮຽກ ຮ້ອງໃຫ້ມຽນ ມາຍົກເລີກການກ່າວຫາ ແກ່ບັນດານັກເຄື່ອນ ໄຫວທີ່ນໍາພາການປະທ້ວງເນື່ອງ ໃນຂີດໝາຍ ວັນສັນຕິພາບ ນາໆຊາດຂອງສະຫະປະຊາຊາດ ໂດຍບໍ່ໄດ້ຮັບອະ ນຸຍາດ ຈາກລັດຖະບານ ກຸ່ມປົກປ້ອງສິດທິມະນຸດ Human Rights Watch ທີ່ມີສຳ ນັກງານຢູ່ນະຄອນ ນິວຢ້ອກກ່າວວ່າ ນັກເຄື່ອນໄຫວປະມານ 13 ຄົນ ອາດຈະປະເຊີນກັບການຖືກກ່າວຫາວ່າ ພາກັນຈັດ ການປະທ້ວງແບບສະຫງົບໃນເດືອນແລ້ວນີ້ເພື່ອຮຽກຮ້ອງ ໃຫ້ມີການຢຸດຕິການໃຊ້ຄວາມຮຸນແຮງຕໍ່ພວກຊົນກຸ່ມນ້ອຍ ບັນດາເຈົ້າໜ້າທີ່ໄດ້ປະຕິເສດ ຕໍ່ຄໍາຮ້ອງຂໍຈັດການປະທ້ວງ ໂດຍກ່າວວ່າ ມັນຈະລົບກວນການສັນ ຈອນໄປມາ ເປັນອັນຕະລາຍແກ່ສາທາລະນະ ແລະອາດເປັນເຫດພາໃຫ້ເກີດ ຄວາມຮຸນແຮງ ຜູ້ນໍາສອງຄົນໄດ້ຖືກກ່າວຫາໄປແລ້ວວ່າ ຈັດການປະທ້ວງ ໂດຍບໍ່ໄດ້ຮັບອະນຸ ຍາດ ລັດຖະບານໄດ້ຂູ່ຂວັນທີ່ຈະຕັ້ງຂໍ້ຫາໃສ່ອີກ 11 ຄົນ ບັນດານັກເຄື່ອນໄຫວ ເພື່ອສັນຕິ ພາບອາດຈະປະເຊີນກັບການຕິດຄຸກດົນເຖິງ 10 ປີ ຖ້າຫາກເຂົາເຈົ້າຖືກຟ້ອງແບບແຍກກັນ ຈາກທັງ 10 ເມືອງ ທີ່ເຂົາເຈົ້າຜ່ານໄປໂດຍບໍ່ໄດ້ຮັບອະນຸຍາດນັ້ນ ທ່ານ Phil Robertson ຮອງຜູ້ອຳນວຍການເຂດເອເຊຍ ຂອງກຸ່ມປົກປ້ອງສິດ ທິມະນຸດ Human Rights Watch ກ່າວວ່າ ຂໍ້ຫາເຫຼົ່ານີ້ເບິ່ງຄືວ່າແນ່ໃສ່ເພື່ອຂູ່ຂວັນບໍ່ໃຫ້ກຸ່ມອື່ນໆທໍາການປະທ້ວງຕໍ່ຕ້ານລັດຖະບານ ທ່ານກ່າວວ່າ ລັດຖະ ບານພົນລະເຮືອນແຕ່ພຽງໃນນາມຈະ “ສູນເສຍປ້າຍຊື່ ການປະຕິຮູບຢ່າງໄວວາ ຖ້າຫາກມີການຈັບກຸມ ແລະດຳເນີນຄະດີພວກປະທ້ວງແບບສະຫງົບ ”